CELEX: 62010CN0441
Language: mt
Date: 2010-09-13 00:00:00
Title: Kawża C-441/10: Talba għal deċiżjoni preliminari mressqa mill-Curtea de Apel Bacău (Ir-Rumanija) fit- 13 ta’ Settembru 2010 — Ioan ANGHEL vs Direcția Generală a Finanțelor Publice Bacău, Administrația Finanțelor Publice Bacău

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/14
            
         Talba għal deċiżjoni preliminari mressqa mill-Curtea de Apel Bacău (Ir-Rumanija) fit-13 ta’ Settembru 2010 — Ioan ANGHEL vs Direcția Generală a Finanțelor Publice Bacău, Administrația Finanțelor Publice Bacău
   (Kawża C-441/10)
   ()
   2010/C 328/26
   Lingwa tal-kawża: ir-Rumen
   
      Qorti tar-rinviju
   
   Curtea de Apel Bacău
   
      Partijiet fil-kawża prinċipali
   
   
      Rikorrent: Ioan ANGHEL
   
      Konvenut: Direcția Generală a Finanțelor Publice Bacău, Administrația Finanțelor Publice Bacău
   
      Domandi preliminari
   
   
               (1)
            
            
               L-ewwel paragrafu tal-Artikolu 110 TFUE (ex Artikolu 90 KE), li jipprovdi li l-ebda Stat Membru ma għandu japplika direttament jew indirettament, fuq il-prodotti ta’ Stati Membri oħra taxxi interni, ta’ kull deskrizzjoni, ogħla minn dawk applikati direttament jew indirettament fuq prodotti simili nazzjonali, jipprekludi l-istabbiliment ta’ taxxa fuq it-tniġġis għall-vetturi bil-mutur, imposta fuq l-ewwel reġistrazzjoni fit-territorju ta’ Stat Membru, li għandha karatteristiċi stabbiliti mill-OUG Nru 50/2008, taxxa li tista’ tikkostitwixxi taxxa interna li taffettwa l-beni li joriġinaw minn Stati Membri oħra, sa fejn l-imsemmija taxxa ma hijiex miġbura waqt reġistrazzjoni mill-ġdid fir-Rumanija ta’ vettura bil-mutur li għandha l-istess karatteristiċi ta’ vettura użata importata?
            
         
               (2)
            
            
               It-tieni paragrafu tal-Artikolu 110 TFUE (ex Artikolu 90 KE), li jipprovdi li l-ebda Stat Membru ma għandu japplika fuq il-prodotti ta’ Stati Membri oħra taxxi interni ta’ tali natura li jagħtu protezzjoni indiretta lill-produzzjoni ta’ merkanzija oħra, jipprekludi l-istabbiliment ta’ taxxa fuq it-tniġġis għal vetturi bil-mutur, imposta fuq l-ewwel reġistrazzjoni fit-territorju ta’ Stat Membru, li għandha l-karatteristiċi stabbiliti permezz tad-Digriet b’urġenza tal-Gvern Nru 50/2008, sa fejn d-Digriet b’urġenza tal-Gvern Nru 218/2008 jeżonera mill-ħlas tat-taxxa fuq it-tniġġis il-kategorija ta’ vettura li għandha l-karatteristiċi tekniċi tal-vetturi prodotti fir-Rumanija?